es hu hu hu hu hu hu hu hu hu hu es hu hu hu hu hu es hu en hu fr hu es hu es hu hu es hu hu hu hu hu hu hu hu hu hu hu hu hu hu en hu en pt en pt en hu hu hu hu hu hu hu hu hu hu hu hu hu hu hu hu hu hu
Sima de las Cotorras – Wikipédia
A Sima de las Cotorras (spanyol nevének jelentése: barátpapagájok víznyelője) egy hatalmas, látványos víznyelő a mexikói Chiapas államban. Kedvelt turisztikai célpont.
é. sz. 16° 48′ 28″, ny. h. 93° 28′ 31″16.807777777778, -93.475277777778Koordináták: é. sz. 16° 48′ 28″, ny. h. 93° 28′ 31″16.807777777778, -93.475277777778
Sima de las Cotorras
A Wikimédia Commons tartalmaz Sima de las Cotorras témájú médiaállományokat.
A kör keresztmetszetű, 160–180 méter átmérőjű, 125–140 méter mély víznyelő Mexikó legdélebbi államának, Chiapasnak a nyugati részén található Ocozocoautla de Espinosa község területén, Piedra Parada település közelében,[1][2] az Ocote nevű bioszféra-rezervátum területén.[3]
Körülbelül 20 méterrel a perem alatt a falon 33 ősi sziklarajz található, közülük is kiemelkednek a vörös és fekete színekkel megfestett kezek, de vannak geomertikus minták (például körök és csigavonalak), valamint emberi és állati alakok is. Ezeket a felkészült turisták kötélen leereszkedve tekinthetik meg, sőt, ugyanígy a víznyelő aljára (ahol barlangok nyílnak) is le lehet jutni.[1][2][3]
A helyszín legkönnyebben Ocozocoautla de Espinos településről közelíthető meg, ahonnan észak-északnyugat (Ocuilapa) felé elindulva érhető el Piedra Parada falu. Innen 18 km földes-köves úton közelíthető meg a víznyelő. Az idelátogatók számára kilátót is építettek, van parkoló, vendéglő, sátrazóhely, tűzrakóhely, és két darab, négyszobás szálláshely is.[1]
Ahogy a környezetében, úgy a víznyelő legalján is fák állnak, köztük olyan fajok, amelyek a lyukon kívül nem találhatók meg a környéken. A leggyakoribb növényfajok a cahsban, a molinillo, a rágógumifa, a vörös mombin, a flor de corazón, a mahagóni, az orchidák, a piñuela, és a füge. Állatvilágából a legszembetűnőbb a víznyelőben élő rengeteg zöld színű barátpapagáj (spanyolul cotorra), amelyről a képződmény a nevét is kapta.[2] Ezeknek a madaraknak százai vagy ezrei reggel spirál alakban szállva csapatostul kirajzanak, majd éjszakára visszatérnek búvóhelyükre. Rajtuk kívül a környéken az Ortalis nembe tartozó madarak, karvalyok, baglyok és prérifarkasok a jellemző állatok.[1]
A kilátó és a víznyelő
↑ a b c d Sima de las Cotorras (spanyol nyelven). CDI. (Hozzáférés: 2018. november 22.)
↑ a b c Sima de las Cotorras (spanyol nyelven). Turismo Chiapas. (Hozzáférés: 2018. november 22.)
↑ a b 2 maravillas naturales de Chiapas (spanyol nyelven). México Desconocido. (Hozzáférés: 2018. november 22.)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Sima_de_las_Cotorras&oldid=21858427”
Utoljára szerkesztve 2019. október 26., 20:07-kor
A lap utolsó módosítása: 2019. október 26., 20:07
A lap szövege CC BY-SA 3.0 alatt érhető el, ha nincs külön jelölve.